רוטנברג על משלי כד כד
|ספר=משלי
|פרק=כד
|פסוקים=24,25,26

|מקרא=
אמר לרשע: "צדיק אתה" יקבהו עמים, יזעמוהו לאמים; ולמוכיחים ינעם, ועליהם תבוא ברכת טוב: "שפתים יֻשַק[1] משיב דברים נכחים".

[1] בספר משלי שבידנו הניקוד הוא: "יִשַּק", ואני מנקד "יֻשַק" – על סמך הניקוד "יֻקַח" ב"יקח נא מעט מים", בראשית יח4 ובעוד שישה מקראות: כשם ש"יֻקַח" בא במקום "יִלָקַח" או "יְלֻקַח" – כך "יֻשַק" בא כאן במקום "יִנָשֵק" או "יְנֻשַק".

|פשוט=
שופט אשר[1] אמר לרשע: "צדיק אתה" יקבהו בני עם[2], יזעמוהו בני לְאֹם[2]; ולשופטים, אשר[1] מוכיחים, ינעם, ועליהם תבוא ברכת שופט[3] טוב: בַ[4]שפתים יֻשַק, אשר[1] משיב דברים נכחים.

|פשוט הערות=
[1] לפי 

[2] לפי 

[3] לפי 

[4] לפי 

|פירוש=
שופט האומר לרשע, שהוא צדיק, יקללוהו בני עם, ויקללוהו בזעם[5] בני לאום; ואילו לשופטים המייסרים את הרשע יהיה נעים[6], ותבוא עליהם הברכה, שמברכים בה שופט טוב, והיא: שופט המשיב דברים נכונים על מה שמדברים אליו, ראוי הוא שינשקוהו בשפתיו. כלומר, שופט המקל בדין, וגם על רשע, שבא לפניו, הוא אומר שהוא צדיק – סופו שבני עם יקללוהו, לאחר שאותו רשע ירמה אותם, משום שעל יסוד אותם דברי השופט הם נתנו אימון באותו רשע, ובני לאום, שגם הם יהיו מרומים על ידי אותו רשע, ידברו על אותו שופט בזעם על כך שהצדיק את הרשע הזה; ואילו שופטים המייסרים את הרשע, כפי שהוא ראוי, לו יהיה נעים, והאנשים יברכוהו בברכה, שמברכים בה שופט טוב, והיא: שופט המשיב דברים נכונים על מה שאומרים לו, ראוי הוא שינשקוהו בשפתיים שלו.

|פירוש הערות=
[5] השוה "לכה ארה לי יעקב ולכה זעמה ישראל", במדבר כג7.

[6] גם הוראת "נעמת לי", ש"ב א26, היא: היית נעים לי.

}}